
ΑΘΗΝΑ 

ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 

192 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

442. Προϋποθέσεις απόκτησης αποδεικτικών ναυτικής ικα¬ 
νότητας Εμπορικού Ναυτικού υποψηφίων μη προερχό¬ 
μενων από Ανώτερες Δημόσιες Σχολές Εμπορικού Ναυ¬ 
τικού. 1 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

101. Αύξηση ορίου κυκλοφορίας εντόκων γραμματίων. ... 2 

102. Έγκριση καταβολής εισφοράς της Ελλάδας για το έτος 
1989 στο Ευρωπαϊκό Δίκτυο Συνεργασίας για Νέες και 
Ανανεώσιμες Πηγές Ενέργειας στη Γεωργία, στα πλαί¬ 


σια του ΓΑΟ. 3 

111. Αύξηση των θέσεων των Ειδικών Συμβούλων - Ειδι¬ 
κών Συνεργατών στο Πολιτικό Γραφείο του Αναπλη¬ 
ρωτή Υπουργού Εθνικής Οικονομίας. 4 


113. Αύξηση των θέσεων των Ειδικών Συμβούλων - Ειδι¬ 
κών Συνεργατών στο Πολιτικό Γραφείο του Υπουργού 
Πολιτισμού . 5 

ΑΠΟΦΑΣΕΙΣ 


Τροποποίηση των διατάξεων των ΠΔ/ΤΕ 567/6.11.85 και 
1022/12.5.87. 6 

Ορισμός δικηγόρου. Γραμματέα και αναπληρωτή του στην 
Πρωτοβάθμια Επιτροπή Ελέγχου Παραβάσεων Πι¬ 
στωτικών Κανόνων Θεσσαλονίκης, που προβλέπεται 
στην ΠΔ/ΤΕ 1022/12.5.87, όπως ισχύει. 7 


Χρηματοδότηση σε συνάλλαγμα κατασκευαστικών επιχειρή¬ 
σεων, εργολάβων και ιδιωτών.. 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο ΦΕΚ 184/Α'/28.7.89 . 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 442 (1) 

Προϋποθέσεις απόκτησης αποδεκτικών ναυτικής ικανότητας 

Εμπορικού Ναυτικού υποψηφίων μη προερχομένων από Ανώ¬ 
τερες Δημόσιες Σχολές Εμπορικού Ναυτικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις των άρθρων 2 παρ. 1, 76, 77 και 78 του 
Ν.Δ/τος 187/1973 «περί Κώδικος Δημοσίου Ναυτικού Δι¬ 
καίου» (Α' 261). 

β. Τη γνωμοδότηση του Συμβουλίου Εμπορικού Ναυτικού 
αριθ. 277/28.3.1989. 

γ. Τη γνωμοδότηση του Συμβουλίου της Επικράτειας 387/ 
1989 με πρόταση του Υπουργού Εμπορικής Ναυτιλίας, αποφα¬ 
σίζουμε: 

Άρθρο 1 

Απόφοιτοι Πρόσθετης Διαδοχικής 
Εκπαίδευσης (ΠΡΟΔΕ) 

Απόφοιτοι της Πρόσθετης Διαδοχικής Εκπαίδευσης πλοιάρ¬ 
χων, μηχανικών και ραδιοτηλεγραφητών Ε.Ν., αποκτούν αντί¬ 
στοιχα διπλώματα Εμπορικού Ναυτικού με τις ίδιες προϋποθέ¬ 
σεις, που τα αποκτούν οι απόφοιτοι Ανωτέρων Δημοσίων Σχολών 
Δοκίμων Πλοιάρχων Ε.Ν. διετούς φοίτησης, Δοκίμων Μηχανι¬ 
κών Ε.Ν. και Δοκίμων Ραδιοτηλεγραφητών Ε.Ν. αντίστοιχα. 

Άρθρο 2 

Η υποπαράγραφος (β) της παραγράφου Α' του άρθρου 1, η 
υποπαράγραφος (β) της παραγράφου Α’ του άρθρου 2 και η υπο¬ 
παράγραφος (β) της παρ. Β του άρθρου 3 του Π.Δ. 996/1979/ 
Β/(Α' 277) αντικαθίστανται ως ακολούθως: 

«Άρθρο 1 

Α’ Για το Δίπλωμα Πλοιάρχου Α’ τάξης Ε.Ν. 

β) Προκειμένου περί υποψηφίων των λοιπών προελεύσεων που 
θα αποκτήσουν μέχρι την 31.12.1995 δίπλωμα Πλοιάρχου Γ’ 
τάξης Ε.Ν. και δεν είναι απόφοιτοι της Πρόσθετης Διαδοχικής 
Εκπαίδευσης (ΠΡΟΔΕ): 

48 μήνες θαλάσσια υπηρεσία μετά την απόκτηση διπλώματος 
Πλοιάρχου Β' τάξης Ε.Ν. με ειδικότητα Πλοιάρχου Α' ή Β’ τάξης 
Ε.Ν. σε πλοία ολικής χωρητικότητας πάνω από 500 κόρους, από 
την οποία τουλάχιστον η μισή σε πλοία πάνω από 2.000 κόρους 
(κ.ο.χ.)». 


9 

«Άρθρο 2 

Α’ Για το Δίπλωμα Μηχανικού Α' τάξης Ε.Ν. 

β) Προκειμένου περί υποψηφίων των λοιπών προελεύσεων, 
που θα αποκτήσουν μέχρι την 31.12.1995 δίπλωμα Μηχανικού 
Γ' τάξης Ε.Ν. και δεν είναι απόφοιτοι της Πρόσθετης Διαδοχικής 
Εκπαίδευσης (ΠΡΟΔΕ). 

36 μήνες θαλάσσια υπηρεσία μετά την απόκτηση διπλώματος 
Μηχανικού Β' τάξης Ε.Ν. με ειδικότητα Μηχανικού Α' ή Β' τά¬ 
ξης Ε.Ν. σε πλοία, που κινούνται με μηχανές Ατμού ή Μ.Ε.Κ. δύ¬ 
ναμης τουλάχιστον 1.000 ίππων ενδεικτικών ή χαλινωτηρίου 
αντίστοιχα». 

«Άρθρο 3 

Α' Για το Δίπλωμα Ραδιοτηλεγραφητή Β’ τάξης Ε.Ν. 

β) Προκειμένου περί υποψηφίων κατόχων απολυτηρίου Δημο¬ 
σίου ή Ιδιωτικού Λυκείου Δοκίμων Ραδιοτηλεγραφητών Ε.Ν., 
που συμπλήρωσαν 6 μήνες θαλάσσια υπηρεσία με ειδικότητα 
προσωπικού τηλεπικοινωνίας μέχρι τη δημοσίευση του παρόντος 
Π.Δ/τος και δεν είναι απόφοιτοι της πρόσθετης Διαδοχικής Εκ¬ 
παίδευσης (ΠΡΟΔΕ): 

βα) 24 μήνες συνολική θαλάσσια υπηρεσία σε πλοία ολικής 
χωρητικότητας πάνω απόο 1.600 κόρους, μετά την αποφοίτηση 
από το Λύκειο, από την οποία η μισή τουλάχιστον με ειδικότητα 
προσωπικού τηλεπικοινωνίας και η υπόλοιπη με ειδικότητα προ¬ 
σωπικού καταστρώματος. 

ββ) Επιτυχής δοκιμασία σε εξετάσεις. 

βγ) Πτυχίο μετεκπαίδευσης Δημόσιας Σχολής Ε.Ν. στη συ¬ 
ντήρηση των ναυτικών Ηλεκτρονικών Οργάνων». 

Άρθρο 3 

Καταργούμενες Διατάξεις 

Από τη δημοσίευση του παρόντος Π.Δ/τος καταργούνται τα 
άρθρα 4 και 5 παρ. Ια του Π.Δ. 996/1979 (Α’ 277). 

Στον Υπουργό Εμπορικής Ναυτιλίας, αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 17 Αυγούστου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤΟΤΕΛΗΣ ΠΑΥΛΙΔΗΣ 

- 4 - 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Πράξη 101 της 24 Αυγούστου 1989 (2) 

Αύξηση ορίου κυκλοφορίας εντόκων γραμματίων. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του Ν.Δ. 3745/57 «Περί εκδόσεως εντόκων 
γραμματίων», όπως τροποποιήθηκε με το άρθρο 4 του Ν. 
1266/82 «όργανα ασκήσεως της Νομισματικής, Πιστωτικής 
και Συναλλαγματικής Πολιτικής και άλλες διατάξεις». 

2. Την αριθ. 2063/184/2659/0023/31.7.89 Εισήγηση 
του Υπουργού Οικονομικών, με την οποία ζητείται η αύξηση του 
ορίου κυκλοφορίας των εντόκων γραμματίων κατά δρχ. 
800.000 εκατομμύρια, για την κάλυψη δαπανών του Δημοσίου, 
αποφασίζει: 

Την αύξηση από 1.6.1989 κατά δραχμές 800.000 εκατ. του 
ορίου κυκλοφορίας των εντόκων γραμματίων, που εκδίδονται 
από το Ελληνικό Δημόσιο δηλαδή από δραχμές 3.000.000 εκατ. 
σε δραχμές 3.800.000 εκατομμύρια. 


Η πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 24 Αυγούστου 1989 
Ο ΠΡΟΕΔΡΟΣ ΤΑ ΜΕΛΗ 

Ακριβές Αντίγραφο 

Ο Γραμματέας 
του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 

-♦- 

Πράξη 102 της 24 Αυγούστου 1989 (3) 

Έγκριση καταβολής εισφοράς της Ελλάδας για το έτος 1989 στο 
Ευρωπαϊκό Δίκτυο Συνεργασίας για Νέες και Ανανεώσιμες 
Πηγές Ενέργειας στη Γεωργία, στα πλαίσια του ΓΑΟ. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του Ν.Δ. 932/71 «περί εκουσίων συνεισφο¬ 
ρών της Ελλάδος εις Διεθνείς Οργανισμούς». 

2. Την αριθμ. 328145/7.8.89 κοινή πρόταση των Υπουρ¬ 
γών Εξωτερικών, Εθνικής Οικονομίας και Γεωργίας, για την 
ανάγκη καταβολής εισφοράς της Ελλάδας για το έτος 1989 στο 
Δίκτυο Ευρωπαϊκής Συνεργασίας για Νέες και Ανανεώσιμες Πη¬ 
γές Ενέργειας στη Γεωργία, στα πλαίσια του ΕΑΟ, αποφασίζει: 

Την καταβολή, σε βάρος των πιστώσεων του Υπουργείου Γε¬ 
ωργίας, ποσού χιλίων εκατόν πενήντα επτά (1.197) δολαρίων 
ΗΠΑ, ως εισφορά της Ελλάδας στο Ευρωπαϊκό Δίκτυο Συνεργα¬ 
σίας για Νέες και Ανανεώσιμες Πηγές Ενέργειας στη Γεωργία 
στα πλαίσια του ΕΑΟ. 

Η πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 24 Αυγούστου 1989 
Ο ΠΡΟΕΔΡΟΣ ΤΑ ΜΕΛΗ 

Ακριβές Αντίγραφο 

Ο Γραμματέας 
του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 

-♦- 

Πράξη 111 της 24 Αυγούστου 1989 (4) 

Αύξηση των θέσεων των Ειδικών Συμβούλων - Ειδικών Συνερ- 

Ϊ ατών στο Πολιτικό Γραφείο του Αναπληρωτή Υπουργού 
θνικής Οικονομίας. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 30 (παρ. 5) του Ν. 1558/1985 
«Κυβέρνηση και Κυβερνητικά Όργανα». 

2. Την οφιθ. 17611/12.7.1989 εισήγηση του Αναπληρωτή 
Υπουργού Εθνικής Οικονομίας, αποφασίζει: 

Την αύξηση των θέσεων των Ειδικών Συμβούλων - Ειδικών 
Συνεργατών στο Πολιτικό Γραφείο του Αναπληρωτή Υπουργού 
Εθνικής Οικονομίας Σωτηρίου Χατζηγάκη κατά δύο (2), για κά¬ 
λυψη αυξημένων και επειγουσών αναγκών. 

Η πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 24 Αυγούστου 1989 
Ο ΠΡΟΕΔΡΟΣ ΤΑ ΜΕΛΗ 

Ακριβές Αντίγραφο 

Ο Γραμματέας 
του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 

Πράξη 113 της 24 Αυγούστου 1989 (5) 

Αύξηση των θέσεων των Ειδικών Συμβούλων - Ειδικών Συνερ¬ 
γατών στο Πολιτικό Γραφείο του Υπουργού Πολιτισμού. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του άρθρου 30 (παρ. 5) του Ν. 1558/1985 
«Κυβέρνηση και Κυβερνητικά Όργανα». 

2. Την αριθ. ΥΠΠΟ/ΔΙΟΙΚ/Α/33843/31.7.89 εισήγηση 
του Υπουργού Πολιτισμού, αποφασίζει: 

Την αύξηση των θέσεων των Ειδικών Συμβούλων - Ειδικών 
Συνεργατών στο Πολιτικό Γραφείο του Υπουργού Πολιτισμού Γε¬ 
ωργίου Μυλωνά κατά τέσσερις (4) για κάλυψη αυξημένων υπη¬ 
ρεσιακών αναγκών. 

Η πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 24 Αυγούστου 1989 
Ο ΠΡΟΕΔΡΟΣ ΤΑ ΜΕΛΗ 

Ακριβές Αντίγραφο 

Ο Γραμματέας 
του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 

-♦- 

ΑΠΟΦΑΣΕΙΣ 

Πράξη Διοικητή αριθ. 1551/2.6.89" (6) 

(Άρθρο 1 του Ν. 1266/82) 

Τροποποίηση των διατάξεων των ΠΔ/ΤΕ 567/6.11.85 
και 1022/12.5.87 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομι¬ 
σματικής, πιστωτικής και συναλλαγματικής πολιτικής και άλλες 
διατάξεις». 

β) Την ΠΔ/ΤΕ 567/6.11.85 με την οποία τροποποιήθηκε η 
ΠΔ/ΤΕ 336/29.2.84, όπως ισχύει. 

γ) Την ΠΔ/ΤΕ 1022/12.5.87, όπως τροποποιήθηκε με την 
ΠΔ/ΤΕ 1053/22.5.87, αποφάσισε τα ακόλουθα: 

I. Τροποποιείται η ΠΔ/ΤΕ 567/6.11.85 και αντικαθίστανται 
οι διατάξεις της παραγρφάφου Γ/1 της εν λόγω Πράξης, ως ακο¬ 
λούθως: 

Γ. Πρωτοβάθμια Επιτροπή Ελέγχου Παραβάσεων Πιστωτι¬ 
κών Κανόνων Αθηνών. 

I. Σύνθεση 

Η Επιτροπή συγκροτείται από τους πιο κάτω: 

Πρόεδρος: 

Ο καθ’ ύλη αρμόδιος Υποδιευθυντής της Διεύθυνσης Γενικής 
Επιθεώρησης Τραπεζών, αναπληρούμενος, σε περίπτωση απου¬ 
σίας ή κωλύματος του, από άλλον Υποδιευθυντή της ίδιας Διεύ¬ 
θυνσης. 

Μέλη: 

Ο Προϊστάμενος του Τομέα Ελέγχου Εφαρμογής Νομισματι¬ 
κών και Πιστωτικών Κανόνων, αναπληρούμενος από τον Προϊ¬ 
στάμενο του Τομέα Εποπτείας Πιστωτικών Ιδρυμάτων. 

Ένας δικηγόρος της Διεύθυνσης Νομικών Υπηρεσιών. 

Χρέη Γραμματέα της Επιτροπής και αναπληρωτή του, εκτε- 
λούν υπάλληλοι της Διεύθυνσης Γενικής Επιθεώρησης Τραπε¬ 
ζών. 

Ο Δικηγόρος της Επιτροπής, ο Γραμματέας της καθώς και ο 
αναπληρωτής του ορίζονται με Πράξεις Διοικητή. 

II. Τροποποιείται η ΠΔ/ΤΕ 1022/12.5.87, όπως ισχύει, και 
αντικαθίστανται οι διατάξεις της παραγράφου 2 της εν λόγω 
Πράξης, ως ακολούθως: 

«2. Συνίσταται «Ποωτοβάθμιια Επιτροπή Ελέγχου Παραβά¬ 


σεων Πιστωτικών Κανόνων Θεσσαλονίκης». 

Η παραπάνω Επιτροπή συγκροτείται από τους εξής: 
Πρόεδρος: 

Ο καθ’ ύλη αρμόδιος Υποδιευθυντής του Καταστήματος Θεσ¬ 
σαλονίκης, αναπληρούμενος, από άλλο Υποδιευθυντή του ίδιου 
Καταστήματος. 

Μέλη: 

- Ο Τμηματάρχης-Προϊστάμενος του Τμήματος Συναλλαγ¬ 
ματικών και Πιστωτικών Ελέγχων του Καταστήματος Θεσσαλο¬ 
νίκης, αναπληρούμενος από ένα Τμηματάρχη-Αναπληρωτή του 
ίδιου τμήματος. 

- Ένας δικηγόρος του Τμήματος Νομικών Υπηρεσιών του 
Καταστήματος Θεσσαλονίκης. 

Χρέη Γραμματέα της Επιτροπής θα εκτελεί υπάλληλος της 
Υπηρεσίας Ελέγχου για την Εφαρμογή των Πιστωτικών Κανό¬ 
νων του Τμήματος Συναλλαγματικών και Πιστωτικών Ελέγχων 
του Καταστήματος Θεσσαλονίκης αναπληρούμενος από άλλο 
υπάλληλο της ίδιας υπηρεσίας. 

Ο Δικηγόρος της Επιτροπής, ο Γραμματέας της καθώς και ο 
αναπληρωτής του θα ορισθούν με Πράξη Διοικητή». 

Κατά τα λοιπά οι ΠΔ/ΤΕ 567/6.11.85 και 1022/12.5.87 
παραμένουν αμετάβλητες. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 Αυγούστου 1989 

Ο Διοικητής 
ΔΗΜ. ΧΑΛΙΚΙΑΣ 

- ♦- 

Πράξη Διοικητή αριθ. 1587/17.7.89 (7) 

(Άρθρο 1 του Ν. 1266/82) 

Ορισμός Δικηγόρου, Γραμματέα και αναπληρωτή του στην Πρω¬ 
τοβάθμια Επιτροπή ελέγχου Παραβάσεων Πιστωτικών Κανό¬ 
νων Θεσσαλονίκης, που προβλέπεται στην ΠΔ/ΤΕ 1022/ 

12.5.87, όπως ισχύει. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομι¬ 
σματικής, πιστωτικής και συναλλαγματικής πολιτικής και άλλες 
διατάξεις». 

β) Την ΠΔ/ΤΕ 1022/12.5.87 όπως ισχύει, σχετικά με τη 
σύσταση Επιτροπών στην Τράπεζα της Ελλάδος, για την άσκηση 
αρμοδιοτήτων σύμφωνα με τις διατάξεις του άρθρου 1 του Ν. 
1266/82, αποφάσισε τα ακόλουθα: 

Να συμπληρώσει την ΠΔ/ΤΕ 1022/87 (παράγρ. 2), όπως 
ισχύει, και να καθορίσει τα ακόλουθα: 

Δικηγόρος της Επιτροπής ορίζεται ο Γρηγόριος Γκοτζαμάνης 
Προϊστάμενος του τμήματος Νομικών Υπηρεσιών του Καταστή¬ 
ματος Θεσσαλονίκης. 

Γραμματέας της Επιτροπής ορίζεται ο Ανδρέας Συγκιρίδης 
Αρχιολογιστής, υπάλληλος της Υπηρεσίας Ελέγχου για την 
Εφαρμογή των Πιστωτικών Κανόνων του Τμήματος Συναλλαγ¬ 
ματικών και Πιστωτικών Ελέγχων του Καταστήματος Θεσσαλο¬ 
νίκης και αναπληρωτής του ο Αριστείδης Κυρίμης Αρχιλογιστής, 
υπάλληλος της ίδιας υπηρεσίας. 

Κατά τα λοιπά η ΠΔ/ΤΕ 1022/87, όπως ισχύει, παραμένει 
αμετάβλητη. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 Αυγούστου 1989 

Ο Διοικητής 
ΔΗΜ. ΧΑΛΙΚΙΑΣ 

Πράξη Διοικητή αριθ. 427/31.7.89. θέμα 28 (8) 

Χρηματοδότηση σε συνάλλαγμα κατασκευαστικών επιχειρή¬ 
σεων. εργολάβων και ιδιωτών. 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Την ΠΔ/ΤΕ 1011/22.4.87, όπως ισχύει, με την οποία 
έχει επιτραπεί σε μεταποιητικές, μεταλλευτικές, ξενοδοχειακές 
και εμπορικές επιχειρήσεις να συνάπτουν, χωρίς προηγούμενη 
έγκριση της Τράπεζας της Ελλάδος, δάνεια σε συνάλλαγμα με πι¬ 
στωτικά ιδρύματα του εξωτερικού και του εσωτερικού. 

β) Την απόφαση της 419/9/30.3.89. με την οποία έχει επι- 
τραπεί η σύναψη δανείων σε συνάλλαγμα στα πλαίσια της πιο 
πάνω Πράξης εκ μέρους των κατασκευαστικών επιχειρήσεων, 
και των εργολάβων που αναλαμβάνουν την κατασκευή τεχνικών 
έργων, περιλαμβανομένων και των οικοδομών, για την προμή¬ 
θεια μηχανολογικού εξοπλισμού και την κάλυψη αναγκών τους 
σε κεφάλαιο κίνησης. 

_γ) Τη σκοπιμότητα υπαγωγής και των ιδιωτών κάθε δραστη¬ 
ριότητας στο καθεστώς χρηματοδότησης της πιο πάνω απόφα¬ 
σης, αποφάσισε τα ακόλουθα: 

1. Καταργεί την απόφαση της 419/9/30.3.89. 

2. Συμπληρώνει τις διατάξεις της ΠΔ/ΤΕ 1011/22.4.87, 
όπως ισχύει, και καθορίζει τα ακόλουθα: 

α) Επιτρέπεται στις κατασκευαστικές επιχειρήσεις και στους 
εργολάβους που αναλαμβάνουν την κατασκευή τεχνικών έργων, 
περιλαμβανομένων και των οικοδομών, να συνάπτουν δάνεια σε 


συνάλλαγμα για την προμήθεια μηχανολογικού εξοπλισμού και 
την κάλυψη δαπανών σχετικών με την εκτέλεση των εν λόγω έρ¬ 
γων, στα πλαίσια των διατάξεων της προαναφερόμενης Πράξης. 

β) Επιτρέπεται και στους ιδιώτες να συνάπτουν δάνει στα πλαί¬ 
σια της πιο πάνω Πράξης, για την κάλυψη δαπανών που σχετίζο¬ 
νται με την κατασκευή οικοδομών εφόσον αυτές προορίζονται πα 
στέγαση επαγγελματικής τους δραστηριότητας ή για εμπορική 
εκμετάλλευση. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 21 Αυγούστου 1989 

Ο Πρόεδρος Τα μέλη Ο Γραμματέας 

Ακριβές Αντίγραφο 

Ο Γραμματέας 
Η. ΚΥΡΙΑΚΑΝΤΩΝΑΚΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στο ΦΕΚ 184/Α’/28.7.89 και συγκεκριμένα στη σελ. 4333 
στη στήλη των περιεχομένων με αύξοντα αριθμό 1, διορθώνεται 
το λανθασμένο «αρμοδιότητας Υπουργείου Υγείας, Πρόνοιας και 
Κοινωνικών Ασφαλίσεων» στο σωστό «αρμοδιότητας Υπουργείου 
Εθνικής Παιδείας και Θρησκευμάτων». 

(Από το ΥΠΕΠΘ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




